السوق الاوروبى

منطقة السوق الاوروبى بالانجليزى: European Economic Area وبالفرنسى (l'éspace économique Européen)
اتاسست منطقة السوق (EEA) سنه 1994, وفيها دول الاتحاد الاوروبى (EU) مع الدول الاعضاء فى رابطة التجاره الحره الاوروبيه (EFTA) عشان تسهل المشاركه وحركة التجاره, عشان تبقى واحده من الدول الاعضاء فى الاتحاد الاوروبى.
الهدف من اتفاقيه منطقة السوق انها تعزز وتقوى العلاقات الاقتصاديه و التجاريه بين الاطراف علطول.عشان تعزز التعاون بين الدول الاعضاء و الاطراف فى المنطقه» .
وعشان تحقق كدا كان لازم تضمن الاتفاقيه:
-1- حريه نقل البضايع و السلع.
-2- حريه حركه وسفر للناس.
-3- حريه نقل الخدمات.
-4- حريه حركة الفلوس او رؤوس الاموال.
ظهرت منطقة السوق الاوروبى يوم 2 مايو سنه 1992, بعد الاتفاق ما بين الاتحاد الاوروبى ودول رابطة التجاره الحره الاوروبيه (ما عدا سويسرا) عشان تتوسع السوق الاوربيه الداخليه وتدخل ايسلندا و النرويج وليشتنشتاين, وبكده يبقى عدد الدول الى مضت ع الاتفاقيه 31 دوله ينفع تنقل البضايع و الناس و الخدمات وروؤس الاموال ما بينها بحريه بس فى قوانين معينه بالنسبه لنقل البضايع الزراعيه. دول المنطقه بتضم حوالى 372 مليون شخص, و فى 2004 وصلت قيمة التجاره حوالى 7.5 مليار دولار عشان تكون كدا اكبر منطقه تبادل تجارى فى العالم.
اتفاقيه منطقة السوق الاوروبى هى اتفاقيه تجاريه وبتختلف عن معاهدات الاتحاد الاوروبى فى شويه حاجات. و الهدف منها فى الماده 1, هو «تعزيز التعاون المستمر و المتوازن للتجاره و العلاقات الاقتصاديه». اعضاء رابطة التجاره الحره الاوروبيه مبيشاركوش فى السياسه الزراعيه المشتركه او السياسه المشتركه لمصايد الاسماك الاوروبيه.
"ان الحق فى حريه تنقل الاشخاص بين الدول الاعضاء فى المنطقه الاقتصاديه الاوروبيه و الاحكام ذات الصله بشان التدابير الوقائيه مماثله لتلك المطبقه بين اعضاء الاتحاد الاوروبى." اتحددت كل الحقوق و القواعد المطبقه فى دول منطقة السوق الاوروبى, لحد الدول الى برا الاتحاد الاوروبى, فى التوجيه 2004/38 / EC و فى اتفاقيه منطقة السوق الاوروبى.
بتحدد اتفاقيه منطقة السوق الاوروبى ان العضويه مفتوحه للدول الاعضاء سواء كانو فى الاتحاد الاوروبى او من رابطة التجاره الحره الاوروبيه. دول رابطة التجاره الحره الاوروبيه بتشارك فى السوق الداخليه للاتحاد الاوروبى من غير ما تكون اعضاء فى الاتحاد او الاتحاد الجمركى للاتحاد الاوروبى. فيها برضو معظم تشريعات و قوانين الاتحاد الاوروبى المخصوصه بالسوق, مع شويه اختلافات ملحوظه زى قوانين السياسه الزراعيه المشتركه و السياسه المشتركه للمصايد. وعمليات «اتخاذ القرار» فى منطقة السوق الاوروبى بتساعد الدول الاعضاء على المشاركه فى سياسه وتشريعات منطقة السوق الاوروبى الجديده.
ولما بدا تنفيذ الاتفاقيه سنه 1994, كانت الاطراف فى منطقة السوق الاوروبى 17 دوله و اتنين من المجموعات الاوروبيه: الجماعه الاقتصاديه الاوروبيه, الى دخلت بعد كدا الاتحاد الاوروبى, و الجماعه الاوروبيه للفحم و الصلب. كبرت المجموعه و بقوا 30 دوله سنة 2020: 27 دوله عضو فى الاتحاد الاوروبى, وكمان تلاته من اصل اربعه فى رابطة التجاره الحره الاوروبيه (ايسلاندا وليختنشتاين والنرويج). يتم تطبيق الاتفاقيه مؤقتا بخصوص بكرواتيا - الدوله الاخيره فى الاتحاد الاوروبى - فاضل اتفاق كل الاطراف فى منطقة السوق الاوروبى على دخولها. فضلت المملكه المتحده عضو فى منطقة السوق الاوروبى بعد خروجها من الاتحاد الاوروبى فى 31 يناير 2020, ودخلت فتره "انتقاليه" خلصت فى 31 ديسمبر 2020. فى الفتره دى فضلت اتفاقيه منطقة السوق الاوروبى من غير اى تغيير, و اطبقت على بقيه اعضاء منطقة السوق الاوروبى والمملكه المتحده, وفضل التعامل مع المملكه المتحده وكانها دوله لسه فى منطقة السوق الاوروبى. فى دوله واحده فى رابطه التجاره الحره الاوروبيه وهى سويسرا لسه منضمتش لمنطقة السوق الاوروبى,بس ليها مجموعه من الاتفاقيات القطاعيه الثنائيه مع الاتحاد الاوروبى و اللى بتسمح ليها بالمشاركه فى السوق الداخليه.
لم يتم العثور على روابط لمواقع التواصل الاجتماعي.